google/wiki40b huggingface dataset:
निकोबारी लोग

धर्म

मूल रूप से निकोबारी सर्वात्मवाद के अनुयायी थे जिसमें प्राकृतिक शक्तियों और पूर्वजों को देवों के रूप में पूजा जाता था। भारत में ब्रिटिश राज के काल में इनका ईसाईकरण किया गया, लेकिन पारम्परिक निकोबारी आस्थाएँ आज भी कई लोगों द्वारा मान्य हैं। ईसाईकरण के प्रयास यूरोपीय देशों द्वरा सन् १७५८ में आरम्भ हुए लेकिन विफल रहे। बाद में ईसाईकरण के बाद भी समाज में "तमिलुआना" (ओझा) और "मेलुआना" (पुजारी) की भूमिकाएँ जारी रहीं हैं और अलग-अलग द्वीपों पर आस्थाएँ अलग गहराई से जारी हैं। यह मान्यता है कि कुछ वस्तुएँ साधारण होती हैं और कुछ पवित्र और पवित्र वस्तुओं को छूने या प्रयोग करने में सावधानी बरतनी चाहिये। मसलन हर ग्राम की एक सामाजिक नौका होती है जिसे पवित्र माना जाता है। अन्य नौकाओं से मछली पकड़ने का व यातायात का काम लिया जाता है लेकिन इस पवित्र नौका को केवल समारोहिक प्रयोगों में ही लाया जाता है। बच्चों को इसके पास जाने या इसमें खेलने की मनाही है। कार निकोबार के अलावा अन्य द्वीप के लोग छोटी मानवनुमा मूर्तियाँ रखते हैं जिन्हें बिना हाथ धोये छूना मना होता है।

सामाजिक व्यवस्था

निकोबारी नर-नारियों का सामाजिक स्तर लगभग बराबर होता है। निकोबारी समुदाय की मुखिया "रानी" की उपाधी रखती है। पहली रानी का नाम इस्लोन था जिन्होनें १९४१-४२ काल में नानकौरी द्वीप के मेवालाल नामक तहसीलदार से विवाह किया था।
लोगों का आवास धरती से खम्बों पर उठे हुए कुटीरों में होता है। रात्रि में इनपर सीढ़ी लगाकर चढ़ा जाता है और फिर सीढ़ी ऊपर खींच ली जाती है। गावों में यह कुटीर स्थान-स्थान पर खड़े किये जाते हैं।

भाषा

निकोबारी समुदाय अलग-अलग निकोबारी भाषाएँ बोलते हैं। कार भाषा सर्वाधिक बोले जाने वाली निकोबारी भाषा है।
वाणिज्य क्षेत्र

वाणिज्य क्षेत्र (commercial area) किसी नगर का वह भाग होता है जिसमें अधिकतर वाणिज्य-सम्बन्धी कार्य होते हैं और जिसमें स्थित अधिकांश भवन वाणिज्य कार्यों के लिए समर्पित होते हैं। बहुत से आधुनिक शहरों के केन्द्रीय भागों में ऐसे वाणिज्य क्षेत्र स्थित होते हैं। अक्सर यहाँ पर गगनचुम्बी इमारतें पाई जाती हैं जिसमें वाणिज्य-समबन्धी दफ़्तर होते हैं, मसलन मुम्बई का नरीमन पॉइंट ऐसा एक क्षेत्र है।
कपिला नदी

कव्वाणी, कावेरी नदी की एक प्रमुख सहायक नदी है। इसे 'कपिनि' या 'कपिला' भी कहते हैं। इसका उद्गम स्थान पश्चिमी घाट पर्वत पर उत्तरी विनाद में है। मैसूर जिले के दक्षिण-पश्चिम कोण पर यह कर्नाटक प्रांत में प्रवेश करती है। यह नदी हेगददेवंकोट ताल्लुक से होकर पूर्वोत्तर दिशा में टेढ़ी-मेढ़ी चाल से बहती हुई बेलातुर के निकट पूर्व की ओर मुड़ जाती है। नुगु तथा गुँदल नामक इसकी दो सहायक नदियाँ दक्षिण से आकर मिलती हैं। तिरुमकुदल नर्सिपुर में कव्वाणी कावेरी नदी में मिल जाती है। यह संगम स्थान बड़ा ही पवित्र माना जाता है।
कव्वाणी, जिसकी लंबाई लगभग 240 किलोमीटर है, निरंतर बहती रहनेवाली नदी है। इस नदी से लगभग 51 किलोमीटर लंबी रामपुर नहर निकाली गई है जिससे लगभग 1,400 एकड़ भूमि सींची जाती है।
आफ़ताब शबान मिरानी

आफ़ताब शाबान मीरान, शिकारपुर, सिंध में पैदा हुए। वह 25 फरवरी 1990 से 6 अगस्त 1990 तक सिंध प्रांत के मुख्यमंत्री और मंत्री सीसी रक्षा भे रहे थे। उनका संबंध पाकिस्तानी राजनीतिक दल पाकिस्तान पीपल्स पार्टी से है।
वे पाकिस्तान के प्रान्त, सिंध के १४वें मुख्यमंत्री थे।
बाली, राजस्थान

प्रशासन

वर्तमान में यहां नगरपालिका अध्यक्ष लकमा राम चौधरी है, जो कि पार्षदो द्वारा निर्वाचित है। यह एक विधान सभा क्षेत्र भी है, जहां से उर्जा राज्‍य मन्त्री पुष्पेंद्र सिंह राणावत विधायक है। पूर्व मुख्यमन्त्री भैंरोसिंह शेखावत यहां से विधायक रह चूके हैं यहाँ के लोग सामन्य भाशा मैं इसे 'वालि' भी बोलते है। बाली पंचायत समिति में 39 ग्राम पंचायत तथा 112 राजस्‍व ग्राम है। बिसलपुर भी एक पंचायत है जहॉ पर श्री राजमल एस जैन द्वारा निर्मित भैरव आखो का अस्‍पताल है जहॉ पर मेवाड तथा राज्‍य क‍े विभिन्‍न जिलो से लोग इलाज कराने के लियें आते है यहाँ पर एक निजि शिक्षण संस्‍थान भी है जहॉ पर ग्राम तथा आस पास के बच्‍चो को निशुल्‍क शिक्षा प्रदान की जाती है ा बिसलपुर में एक मारवाड ग्रामीण बैक , सिनियर सैकण्‍डरी स्‍कूल , प्राथमिक उपस्‍वास्‍थ्‍य केन्‍द्र , आयुवेदिेक अस्‍पताल आदि अन्‍य सुविधा भी उपलब्‍ध है। 

बिसलपुर ग्राम में देवी देवताओ के प्रसिद् मंदिर भी है जिसमे मुख्‍य रूप से आशापुरा माताजी मंदिर महादेव जी मठ हिगलाज माता मंदिर , महालक्ष्‍मी मंदिर , रामेदवजी मंदिर , शनी महाराज मदिर , शितला माता मंदिर आदि है जहा पर ग्राव तथा दूसरे राज्‍यो से भी लोग अाते रहते है।

बिसलपुर ग्राम के लोगो का राजनिति में अपूर्ण योगदान भी रहा है यहाँ से ठाकूर श्री प्रथ्‍वी सिह जी देवडा पूर्व में विधायक रह चुके हैंजिला परिषद सदस्‍य के रूप में श्री आशाराम जी बारोलिया , लीला देवी मीणा का भी योग दान रहा है इसी तरह महावीर सिह देवडा जो की पंचायत समिति सदस्‍य तथा किसान संघर्ष समिति सदस्‍य भी रहे ओर कांग्रेस के प्रसिद जुझारू नेता है और वर्तमान में ग्राम पंचायत में वार्ड पंच भी है बिसलपुर ग्राम पंचायत के वर्तमान सरपंच श्रीमती ज्‍योति बारोलिया द्वारा ग्राम पंचायत में कई महत्‍वपूर्ण कार्य किये जिनका ग्राम पंचायत के लोगो ने काफी सराहना की है। बाली तहसील में भाटुन्द गाँव आता है, यहाँ पर माँ शीतला माता का विशाल मेला लगता है। यह मेला वर्ष में दो बार लगता है। भाटुन्द गाँव में बहुत बड़ा व भव्य तालाब है। भाटुन्द गाँव में बहुत मन्दिर होने के नाते इसे देव नगरी भी कहते हैं। भाटुन्द ब्राहमणो  की एतिहासिक नगरी है।
जय भारत जननीय तनुजते

जय भारत जननीय तनुजते  (कन्नड़: ಜಯ ಭಾರತ ಜನನಿಯ ತನುಜಾತೆ) एक कन्नड़ कविता है, जिसका संपादन भारतीय कन्नड़ कवि कुवेम्पु ने किया था। यह कविता ६ जनवरी २००४ को कर्नाटक राज्य काई आधिकारिक गान घोषित हुई थी।
नेपाल का प्रशासनिक विभाजन

नेपाल के नगरपालिकायें

नेपाल में जिले नगरपालिकाओं और ग्रामपालिकाओं में बंटे हुए हैं। शहर या नगर ही नेपाल में नगरपालिका होते हैं, जो सरकार द्वारा निर्धारित न्यूनतम मानदंड प्राप्त कर चुके होते हैं। इन मानदंडों में एक निश्चित जनसंख्या, आधारिक संरचना और राजस्व शामिल होते हैं। वर्तमान में नेपाल में २६३ नगरपालिकायें हैं।

नेपाल के ग्रामपालिकायें

सरकार द्वारा निर्धारित एक निश्चित जनसंख्या, आधारिक संरचना या राजश्व वाले मानदंड को प्राप्त नहीं कर सकने के कारण ऐसे क्षेत्रों को ग्रामपालिका के अधीन रखा गया है। नेपाल में ऐसे ४८१ क्षेत्र हैं जिन्हें ग्रामपालिका के तहत रखा गया है।

नेपाल के जिले

नेपाल में २० सितम्बर २०१५ को संविधान जारी होने से पहले तक कुल मिलाकर ७५ जिले थें।

नेपाल के नगरपालिकायें

नेपाल के सभी ७५ जिले नगरपालिकाओं और ग्राम विकास समितियों में बंटे होते थें। हर जिले में कम से कम एक नगरपालिका होता था। नए संविधान के आने के बाद नगरपालिकाओं की संख्या बढ़ गई। नगरपालिकायें ३ तरह के होते थें; महानगरपालिकाएँ, उपमहानगरपालिकाएँ और नगरपालिकायें।

नेपाल के ग्राम विकास समिति

ग्राम विकास समिति नेपाल के प्रशासन का सबसे निम्न निकाय था। नया संविधान आने से पहले तक नेपाल में ३,८०८ गांव विकास समितियाँ होती थीं।
शील्ड टेबलेट

शील्ड टेबलेट, जिसका पुनःनमीकरण कर शील्ड टेबलेट क१ रख दिया गया है, एक खेल टेबलेट है जो Nvidia ने विकसित किया और २९ जुलाई, २०१४ को जरी किया | यह Nvidia का दूसरा पोर्टेबल खेल यन्त्र है को एंड्राइड का इस्तेमाल करता है। शील्ड पोर्टेबल के मुकाबले, नियंत्रक स्क्रीन से स्थाई रूप से नहीं जुदा है, वजाए वह अलग से ख़रीदा जा सकता है।  एक बार में अधिकतम चार नियंत्रक बेतार जोड़े जा सकते हैं। शील्ड टेबलेट एक आठ इंच का १९२० x १२०० पिक्सेल का प्रदर्शक उपयोग लेता है परितु ये 4K रेसोलुशन का भी उत्पादन एक दूरदर्शिता में कर सकता है। 
नवम्बर २०१५ म्विन, यह टेबलेट शील्ड टेबलेट क१ के नाम से पुनः नाम कर दिया गया था तथा इसकी कीमत भी $२०० कर दी थी।
मिया मालकोवा

व्यक्तिगत जीवन

माल्कोवा फ्रेंच कनाडाई, जर्मन और आयरिश पृष्ठभूमि का है। उसका भाई, जस्टिन हंट, एक पॉर्न अभिनेता है।  माल्कोवा ने 2014 में साथी पॉर्न अभिनेता डैनी माउंटेन से विवाह किया। 2018 में उन्होंने ट्विटर के माध्यम से घोषणा की कि वे अलग हो गए हैं।
कोस

कोस दूरी नापने का एक भारतीय माप (ईकाई) है। अभी भी बुजुर्ग लोग दूरी के लिये कोस का प्रयोग करते हुए मिल जाते हैं।
प्राचीनकाल में यह ४,००० हाथ, अथवा किसी-किसी के मत से ८,००० हाथ की दूरी का नाम था। आजकल यह दो मील (लगभग ३ किलोमीटर) का माना जाता है।
गोवर्धन परिक्रमा ७ कोस की मानी जाती है।
हेतु

व्याख्या

धूम और अग्नि में अविनाभाव संबंध होना चाहिए। साध्य (अग्नि) का पक्ष में (पर्वत, गाँव आदि जहाँ धूम दिखाई पड़ता हो) अस्तित्व तभी ज्ञात हो सकता है जब हेतु या लिंग ऐसा हो जो सर्वदा साध्य के साथ वर्तमान देखा गया हो। अनुमान की मानसिक प्रक्रिया को जब दूसरे के लिए शब्दों में व्यक्त करते हैं तो हम न्यायशास्त्र के अनुसार पाँच अवयवों के वाक्यों का तथा बौद्ध एवं पाश्चात्य तर्कशास्त्र के अनुसार तीन अवयवों के वाक्यों का प्रयोग करते हैं। पाँच अवयवोंवाले वाक्य में दूसरा अवयव हेतु कहलाता है। जैसे :
1. पर्वत में आग है (प्रतिज्ञा)।
2. क्योंकि उसमें धुआँ है (हेतु)।
3. जहाँ जहाँ धूम होता है वहाँ वहाँ आग रहती है, जैसे रसोई में (उदाहरण)।
4. इस पर्वत में जो धूम है वह आग के साथ व्याप्त है (उपनय)।
5. अत: पर्वत में धूम है। (निगमन)।
इसी अनुमान को तीन अवयवोंवाले वाक्य में इस तरह कहा जाएगा :
1. जहाँ जहाँ धुआँ है वहाँ आग होती है।
2. पर्वत में धुआँ है।
3. अत: पर्वत में आग है।
इन तीन अवयवोंवाले वाक्य में हेतु के लिए कोई अलग वाक्यावयव नहीं आता, हेतु का प्रयोग केवल पद के रूप में होता है।
हेतु के लिए पाँच बातों का होना अवश्यक माना गया है -
1. इसे पक्ष में वर्तमान रहना चाहिए,
2. इसे उन स्थानों पर होना चाहिए जहाँ साध्य वर्तमान रहता है,
3. इसे वहाँ नहीं रहना चाहिए जहाँ साध्य नहीं रहता,
4. इसे अबाधित होना चाहिए अर्थात् इसे पक्ष के विरुद्ध नहीं होना चाहिए और
5. इसे इसके विरोधी तत्वों से रहित होना चाहिए।

हेतु के प्रकार

हेतु तीन प्रकार के होते हैं :
1. अन्वयतिरेकी' वह हेतु है जो साध्य के साथ रहता है और साध्य के अभाव में नहीं रहता - जैसे धूम और आगे।
2. केवलान्वयी हेतु सर्वदा साध्य के साथ रहता है - उनका अभाव संभव नहीं है; जैसे ज्ञेय और प्रमेय।
3. केवलव्यतिरेकी हेतु अपने अभाव के साथ ही साध्य से संबद्ध होता है - जैसे-गंध और पृथ्वी से इतर द्रव्य।
दूषित अनुमानों में हेतु वास्तव में हेतु नहीं होता अत: उसको हेत्वाभास कहते हैं।
स्थानीकरण (सॉफ्टवेयर)

किसी सॉफ्टवेयर उत्पाद को किसी भौगोलिक क्षेत्र (जैसे देश, राज्य, भाषा) की भाषायी, सांस्कृतिक एवं तकनीकी आवश्यकताओं के अनुरूप परिवर्तित करने या ढ़ालने को उस सॉफ्टवेयर का स्थानीकरण (localization) कहते हैं। ऐसे बहुत से लोकप्रिय सॉफ्टवेयर हैं जो दुनिया की अनेक भाषाओं में 'प्रयोक्ता इन्टरफेस', 'सहायता' एवं अन्य सुविधाएँ प्रदान करते हैं। उदाहरण के लिये लिनक्स एवं फायरफाक्स का हिन्दी सहित अनेकानेक भाषाओं में स्थानीकरन हो चुका है।

हिन्दीकरण

हिन्दीकरण विभिन्न अनुप्रयोगों के हिन्दी भाषा में स्थानीकरण हेतु एक स्लैंग शब्द है जो कि हिन्दी चिट्ठाकारों द्वारा प्रतिपादित एवं प्रचलित किया गया।
१२२३ ईसा पूर्व

१२२३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १२२३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
बीबीसी हिन्दी

बीबीसी हिन्दी एक अन्तरराष्ट्रीय समाचार सेवा है। इसका आरम्भ ११ मई १९४० को हुआ। प्रारम्भ में यह सेवा रेडियो के माध्यम से संचालित होती थी। वर्तमान में ये सेवा रेडियो के साथ-साथ वेबसाइट एवं सामाजिक जालस्थलों पर भी संचालित हो रही है।

परिचय

इन साठ वर्षों में दुनिया में काफ़ी कुछ बदला है और हिन्दी सेवा हमेशा समय के साथ चलती रही है। अगर सही ख़बर चाहिए तो बीबीसी सुनिए, यह दुनिया भर में यह एक मुहावरा बन चुका है।
पिछले साठ साल से आप तक सही और निष्पक्ष समाचार पहुँचा रही है बीबीसी हिंदी सेवा विश्वसनीयता ने लोकप्रियता का रास्ता अपने आप खोल दिया। एक स्वतंत्र सर्वेक्षण के अनुसार, इस समय भारत में करीब एक करोड़ लोग बीबीसी हिन्दी के प्रसारण सुनते हैं। इसके अलावा दक्षिण एशिया और खाड़ी के देशों में भी बीबीसी के श्रोताओं की बड़ी संख्या है।
इंटरनेट क्रांति बीबीसी के लिए नए अवसर लेकर आई है, आप तक पहुंचने और ताज़ा समाचार पहुंचाने का अवसर. हर रोज़ हज़ारों लोग बीबीसी हिन्दी वेबसाइट पर आते हैं और यह आंकड़ा बहुत तेज़ी से बढ़ रहा है।

अतीत

बीबीसी लंदन से हिन्दी में प्रसारण पहली बार 11 मई 1940 को हुआ था। इसी दिन विंस्टन चर्चिल ब्रिटेन के प्रधानमंत्री बने थे। बीबीसी हिन्दुस्तानी सर्विस के नाम से शुरु किए गए प्रसारण का उद्देश्य द्वितीय विश्व युद्ध के दौरान भारतीय उपमहाद्वीप के ब्रितानी सैनिकों तक समाचार पहुंचाना था। भारत की आज़ादी और विभाजन के बाद हिन्दुस्तानी सर्विस का भी विभाजन हो गया, और 1949 में जनवरी महीने में इंडियन सेक्शन की शुरुआत हुई।
इस सेवा की शुरुआत भारत के जाने-माने प्रसारक ज़ुल्फ़िकार बुख़ारी ने की थी, बाद में बलराज साहनी और जॉर्ज ऑरवेल जैसे शानदार प्रसारक हिन्दुस्तानी सेवा से जुड़े. पुरुषोत्तम लाल पाहवा, आले हसन, हरीशचंद्र खन्ना और रत्नाकर भारतीय जैसे शीर्ष प्रसारकों ने मोर्चा संभाला और हिन्दी सेवा ने झंडे गाड़ दिए। 1950 के दशक में बीबीसी हिन्दी सेवा में इंदर कुमार गुजराल ने भी पत्रकारिता और प्रसारण कौशल के क्षेत्र में अपने हाथ आज़माए, तब वे एक शर्मीले व्यापारी हुआ करते थे और 47 साल बाद भारत के प्रधानमंत्री बने।
1960 के दशक में आए महेंद्र कौल, हिमांशु कुमार भादुड़ी और ओंकारनाथ श्रीवास्तव, कैलाश बुधवार और भगवान प्रकाश 1970 के दशक में बीबीसी हिन्दी सेवा से जुड़े. 1980-1990 के दशकों में भी कई पत्रकार और प्रसारक आए और यह सिलसिला अब भी जारी है।

बीबीसी टीम

बीबीसी हिन्दी की टीम चौबीस घंटे काम करती है। लंदन ही नहीं, भारत के लगभग हर राज्य की राजधानी में इनके पत्रकार लोगों तक समाचार पहुंचाने के लिए तैनात हैं।
1994 में दिल्ली में हिन्दी सेवा ने ब्यूरो बनाया जिसमें देश के बेहतरीन पत्रकार रात-दिन काम करते हैं और श्रोताओं लिए ख़बरें जुटाते हैं। बीबीसी हिन्दी सेवा अपनी विशिष्ट भाषा शैली और निष्पक्षता के लिए हमेशा से जानी जाती रही है। राजनीति से लेकर खेल के मैदान तक हर विषय पर इनके उत्कृष्ट कार्यक्रम हिन्दी पत्रकारिता को दिशा देते रहे हैं।
तरूण भारती स्टेडियम

यह एक प्रमुख खेल का मैदान हैं।
सामाजिक इंजीनियरी (सुरक्षा)

सूचना सुरक्षा के सन्दर्भ में सामाजिक इंजीनिअरी (Social engineering) वह कला है जिसकी सहायता से कोई दूसरे व्यक्तियों को अपनी इच्छा के अनुरूप कार्य करने के लिए या कुछ गोपनीय सूचनाएँ उगलने के लिए तैयार कर देती है। यह एक प्रकार की विश्वास युक्ति (कॉनफिडेन्स ट्रिक) या दूसरों को विश्वास में लेकर धोखा देना है। 
यह सुविदित है कि किसी संस्था के सदस्यों का व्यवहार उस संस्था के सूचना-सुरक्षा को पुष्ट या लचर बना सकता है। यदि कोई 'घर का भेदी' अज्ञानतावश दूसरे के बहकावे में आ जाय तो संस्था की सूचना-सुरक्षा को बहुत हानि पहुँच सकती है।
राजा मुहम्मद सफ़दर खान

राजा मुहम्मद सफ़दर खान एक राजनीतिज्ञ है पाकिस्तान के राष्ट्रीय विधानसभा में | वह NA-62 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
जाहिद इकबाल

जाहिद इकबाल एक राजनीतिज्ञ है पाकिस्तान के राष्ट्रीय विधानसभा में | वह NA-162 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
लिओनार्ड कोहेन

जीवन परिचय

कोहेन का जन्म कनाडा के एक मध्यमवर्गीय यहूदी परिवार में हुआ था। कोहेन तब मात्र 9 साल के थे जब उनके पिता का देहान्त हो गया। कोहन का परिवार एक रुढ़िवादी यहूदी परिवार थी जिससे कोहेन का जीवनपर्यन्त रिश्ता बना रहा। कोहेन के मुताबिक उनका परिवार यहूदी धर्म के एक पैगंबर ऐरोन का वंशज था। कोहेन की आरंभिक शिक्षा-दीक्षा वेस्टमोंट के रोजलिन एलिमेंट्री स्कूल और हर्जलिया हाई स्कूल में हुई जहां मशहूर कनाडियन कवि इरविंग लेटन ने उन्हें साहित्य के संस्कार दिए। साहित्य के छात्र के रूप में कोहेन का झुकाव फेदेरिको गार्सिया लोर्का की कविताओं की तरफ ज्यादा था। स्कूली शिक्षा के दौरान ही कोहेन ने संगीत सीखना शुरू कर दिया था। कोहेन का संगीत से लगाव अपनी मां की वजह से हुआ। उनकी मां एक बेहतरीन लोकगायिका थीं।

साहित्य रचना

मार्च 1954 में कोहेन की पहली कविता सीआईवी/एन नाम की पत्रिका में छपी। इस पत्रिका में कोहेन के गुरु इरविन लेटन की भी कविता छपी जो इसके संपादक मंडल में शामिल थे। कोहेन की रचनाओं पर डब्ल्यू बी यीट्स, इरविन लेटन, फेदेरिको गार्सिया लोर्का, वाल्ट व्हिटमैन और लुई ड्यूडेक का गहरा प्रभाव था। लेट अस कपेयर मायथॉलाजीज शीर्षक से उनका पहला काव्य संग्रह 1956 में प्रकाशित हुआ।

संगीतकार और गायक

लेखक के रूप में आर्थिक असफलता के चलते कोहेन गीत लेखक के रूप में अपना करियर शुरू करने के लिए 1967 में अमेरिका आ गए। कोहेन का लिखा एक गीत सुजैन जबरदस्त लोकप्रिय हुआ और कोहेन संगीत के क्षेत्र में स्थापित हो गए। सांग्स ऑफ लियोनार्ड कोहेन नाम से उनका पहला संगीत एलबम 1967 में जारी हुआ और 1968 में बीबीसी पर उन्होंने अपना संगीत कार्यक्रम प्रस्तुत किया।

सांस्कृतिक प्रभाव

1960 के दशक में सक्रिय संगीतकारों और गीत लेखकों में बॉब डिलेन के बाद लियोनार्ड कोहेन दूसरे ऐसे गायक थे जिनके बारे में संगीत समीक्षकों ने जमकर लिखा। कोहेन ने संगीत साधना के लिए साहित्य लेखन का अपना करियर त्याग दिया। कोहेन के गीत सिर्फ मनोरंजन के लिए नहीं थे बल्कि इन गीतों में राजनीति और सामाजिक न्याय जैसे विषय भी उठाए गए हैं। डेमोक्रेसी नाम के संगीत एलबम में हम युद्धोन्माद के खिलाफ कोहेनव को आवाज उठाते सुन सकते हैं। इजराइली और अरब सेनाओं के संघर्ष से आहत होकर कोहेन ने लवर लवर लवर नामक गीत की रचना की। इस संघर्ष के बारे में सवाल किए जाने पर कि वो किस पक्ष के पैरोकार हैं, उन्होेंने जवाब दिया था कि उनकी जड़ें भले ही यहूदी हैं लेकिन वो युद्ध के खिलाफ हैं।
यशोदा

यशोदा को पौराणिक ग्रंथों में नंद की पत्नी कहा गया है। भागवत पुराण में यह कहा गया है देवकी के पुत्र भगवान श्रीकृष्ण का जन्म देवकी के गर्भ से मथुरा के राजा कंस के कारागार में हुआ। कंस से रक्षा करने के लिए जब वासुदेव जन्म के बाद आधी रात में ही उन्हें यशोदा के घर गोकुल में छोड़ आए तो उनका का पालन पोषण यशोदा ने किया।

यशोदा और कृष्ण

भारत के प्राचीन धार्मिक ग्रंथों में बालक कृष्ण की लीलाओं के अनेक वर्णन मिलते हैं। जिनमें यशोदा को ब्रह्मांड के दर्शन, माखनचोरी और उसके आरोप में ओखल से बाँध देने की घटनाओं का सूरदास ने सजीव वर्णन किया है। इन पदों में सूर का वर्णन वात्सल्य रस की प्रतीति भक्तिरस के रूप में व्यक्त हुई है.।

यशोदा और बलराम

यशोदा ने बलराम के पालन पोषण की भी महत्वपूर्ण भूमिका निभाई जो रोहिणी के पुत्र और सुभद्रा के भाई थे। उनकी एक पुत्री का भी वर्णन मिलता है जिसका नाम एकांगा था।
ग्वालियर घराना

हस्सू, हद्दू खाँ के दादा नत्थन पीरबख्श को इस घराने का जन्मदाता कहा जाता है। दिल्लीके राजा ने इनको अपने पास बुला लिया था। इनके दो पुत्र थे--ः?कादिर बख्श"' और ः?पीर बख्श"' इनमें कादिर बख्श को ग्वालियर के महाराज दौलत राव जी ने अपने राज्य में नौकर रख लिया था। कादिर बख्श के तीन पुत्र थे जिनके नाम इस प्रकार हैं--हद्दू खाँ, हस्सू खाँ और नत्थू खाँ। ये तीनों भाई मशहूर ख्याल गाने वाले और ग्वालियर राज्य के दरबारी उस्ताद थे। इसी परम्परा के शिष्य बालकृष्ण बुआ इचलकरजीकर थे। इनके शिष्य पं॰ विष्णु दिगम्बर पलुस्कर थे। पलुस्कर जी के प्रसिद्ध शिष्य ओंकारनाथ ठाकुर, विनायक राव पटवर्धन, नारायण राव व्यास तथा वी.ऐ. क्शालकर हुए जिन्होंने भारतीय शास्त्रीय संगीत का खूब प्रचार किया। नत्थू खाँ ग्वालियर महाराज जियाजी राव शिंदे के गुरु थे। इनके 
दत्तक पुत्र निसार हुसेन खाँ थे। इन्होंने नत्थू खाँ से ही शिक्षा प्राप्त की थी। नत्थू खाँ के बाद ग्वालियर महाराज ने ः?निसार हुसेन"' को अपने दरबार में रखा। इनकी शिष्य-परम्परा इस प्रकार है--शंकर राव पंडित, भाऊ राव जोशी, राम कृष्ण बझे इत्यादि। शंकर राव पंडित के पुत्र कृष्ण राव शंकर पंडित तथा शिष्य राजा भैया पूंछवाले, रामपुर के प्रसिद्ध मुस्ताक हुसेन भी इसी घरानेके गायक थे। ग्वालियर घराने की शैली की

विशेषतायें

1) खुली आवाज़ का गायन, (
2) ध्रुपद अंग का गायन, (
3) अलापों का निराला ढंग,
4) सीधी सपाट तानों का प्रयोग, 
5) गमक का प्रयोग, 
(6) बोल तानों का विशेष प्रयोग।
हरि ठाकुर

सम्मान

छत्तीसगढ़ हिंदी साहित्य सम्मेलन। श्री चक्रधर कला केंद्र रायगढ़, महात्मा गाँधी जन्म शताब्दी समारोह, मध्यप्रदेश, रविशंकर विश्वविद्यालय, रामचंद्र देशमुख सम्मान, भिलाई, महंत नरेंद्रदास स्मृति सम्मान, भोपाल, छत्तीसगढ़ी साहित्य सम्मेलन द्वारा नागरिक अभिनंदन, रायपुर, महाकोशल अलंकरण आदि सैकड़ो सम्मान एवं पुरस्कार। अनेक विश्वविद्यालयों एवं स्कूली शिक्षा के पाठ्यक्रमों में रचनाओं का समादरण।
ड्रुक एयरवेज

यह विश्व की एक प्रमुख वायुयान सेवा हैं |
मूरिश दीवार

चार्ल्स पंचम दीवार

सितम्बर 1540 में उस्मानी साम्राज्य की सेना ने हेरादीन बार्बारोसा के नेतृत्व में जिब्राल्टर पर आक्रमण कर दिया था। इस हमले में बार्बारोसा ने सत्तर प्रतिशत से ज्यादा जनसंख्या को सम्राज्य का गुलाम बना लिया था। चार्ल्स पंचम दीवार, जिसका मूल नाम म्यूरॅला डे सान बेनिटो (हिन्दी: सेंट बेनेडिक्ट की दीवार) था, को 1540 में दक्षिण की तरफ़ से होने वाले भविष्य के हमलो से जिब्राल्टर की चट्टान को बचाने के लिए बनाया गया था। 1552 में इसका निर्माण कार्य आरंभ हुआ। इतालवी सैन्य अभियंता जियोवानी बतिस्ता कालवी ने दीवार में सुधार किए। कालवी ने लगभग 280 मीटर (920 फीट) की लम्बाई वाली दीवार को इस तरह डिजाइन किया कि यह पूर्व-पश्चिम से सीधी रेखा में समुंद्री तट के पास से गुजरती हुई खड़ी चट्टान तक जाती है। एक धऋ दीवार चट्टान के शिखर से शुरू होती हुई उत्तर-दक्षिण दिशा की तरफ़ जाती है तथा वक्र रूप लेती हुई द रॉक की चोटी पर खत्म होती है।

मूरिश दीवार का निर्माण

फ़िलिप द्वितीय के पास 1558 में चार्ल्स पंचम के पश्चात स्पेन का सम्राज्य आया। महाराजा फ़िलिप ने जेनोआ के अभियंता जियोवान जियाकोमो पेलेरी फ्रेटिनो को जिब्राल्टर की किलेबंदी के सुधार का काम ज़ारी रखने के लिए नियुक्त किया। अल फ्रेटिनो ने निर्णय लिया कि धऋ दीवार को परित्यक्त कर दिया जाए और कालवी की वक्र रूप वाली दीवार जिसका काम पूरा हो चुका था उसे ध्वस्त कर देना चाहिए। इसके बजाए उन्होंने सोचा कि उपरी दीवार को बना कर निचली दीवार में मिला कर चट्टान के ऊपर से द रॉक के शिखर तक ले जाना चाहिए। अल फ्रेटिनो की उपरी दीवार का काम 1575 में पूरा हो गया जो कालवी की वक्र दीवार के उत्तर में थी। यह जिब्राल्टर की चट्टान की ढलान पर होती हुई सिग्नल स्टेशन तक जाती है।
एडवर्ड मोजर

पूर्व जीवन

मोजर का जन्म ऑलसण्ड में हुआ। १९५० में उनके माता-पिता जर्मनी से नॉर्वे चले गये। उनके पिता पाइप ऑर्गन निर्माता थे।
लूंगी

मुनाल (वैज्ञानिक नाम : Tragopan satyra) एक पक्षी है जो नेपाल, तिब्बत, भूटान और भारत के उत्तराखण्ड राज्य के हिमालयी क्षेत्रों में पाया जाता है। यह कबूतर की प्रजाति की पक्षी है। यह बहुत ही बहुत सुंदर पहाड़ी पक्षी है जिसकी हरी गरदन पर सुंदर कंठा सा होता है और जिसके सिर पर कलँगी होती है।
यह नेपाल का राष्त्रीय पक्षी तथा उत्तराखण्ड राज्य का राजकीय पक्षी घोषित है।
भोई

भोई भारत की एक प्राचीन क्षत्रिय जाती है, जिसका उल्लेेख महाभारत और रामायण जैसे भारत के प्राचीनतम महाकाव्यों में मिलता है।
== सन्दर्भ == Rajput bhoi
मेहदी हसन

जीवन परिचय

राजस्थान के झुंझुनूं जिले के लूणा गांव में 18 जुलाई 1927 को जन्में मेहदी हसन का परिवार संगीतकारों का परिवार रहा है। मेहदी हसन के अनुसार कलावंत घराने में वे उनसे पहले की 15 पीढ़ियां भी संगीत से ही जुड़ी हुई थीं। संगीत की आरंभिक शिक्षा उन्होंने अपने पिता उस्ताद अजीम खान और चाचा उस्ताद ईस्माइल खान से ली. दोनों ही ध्रुपद के अच्छे जानकार थे। भारत-पाक बंटवारे के बाद उनका परिवार पाकिस्तान चला गया। वहां उन्होंने कुछ दिनों तक एक साइकिल दुकान में काम की और बाद में मोटर मेकैनिक का भी काम उन्होंने किया। लेकिन संगीत को लेकर जो जुनून उनके मन में था, वह कम नहीं हुआ।

कार्यक्षेत्र

1950 का दौर उस्ताद बरकत अली, बेगम अख्तर, मुख्तार बेगम जैसों का था, जिसमें मेहदी हसन के लिये अपनी जगह बना पाना सरल नहीं था। एक गायक के तौर पर उन्हें पहली बार 1957 में रेडियो पाकिस्तान में बतौर ठुमरी गायक पहचान मिली. उसके बाद मेहदी हसन ने मुड़ कर नहीं देखा. फिर तो फिल्मी गीतों और गजलों की दुनिया में वो छा गये।
1957 से 1999 तक सक्रिय रहे मेहदी हसन ने गले के कैंसर के बाद पिछले 12 सालों से गाना लगभग छोड़ दिया था। उनकी अंतिम रिकार्डिंग 2010 में सरहदें नाम से आयी, जिसमें फ़रहत शहज़ाद की लिखी "तेरा मिलना बहुत अच्छा लगे है" की रिकार्डिंग उन्होंने 2009 में पाकिस्तान में की और उस ट्रेक को सुनकर 2010 में लता मंगेशकर ने अपनी रिकार्डिंग मुंबई में की. इस तरह यह युगल अलबम तैयार हुआ।

सम्मान और पुरस्कार

मेहदी हसन को गायकी के लिये दुनिया भर में कई सम्मान मिले. हजारों ग़ज़लें उन्होंने गाईं, जिनके हजारों अलबम दुनिया के अलग-अलग देशों में जारी हुये. पिछले 40 साल से भी अधिक समय से गूंजती शहंशाह-ए-ग़ज़ल की आवाज की विरासत अब बची हुई है।
इलिनॉय

इलिनॉय (अंग्रेज़ी: Illinois) अमरीका का एक राज्य है। इसकी राजधानी स्प्रिंगफील्ड है। इस राज्य में शिकागो सबसे बड़ा शहर है। इसे 1818 में राज्य का दर्जा प्राप्त हुआ। यह 6वां सबसे अधिक जनसंख्या वाला राज्य और भूमि क्षेत्र के मामले में 25वां सबसे बड़ा राज्य है। इलिनोइस का एक विविध आर्थिक आधार है और यह एक प्रमुख परिवहन केंद्र है। शिकागो का बंदरगाह विशाल झीलों के माध्यम से राज्य को अन्य वैश्विक बंदरगाहों से जोड़ता है। दशकों से ओ'हारे अंतर्राष्ट्रीय हवाईअड्डा को दुनिया के सबसे व्यस्ततम हवाई अड्डों में से एक के रूप में गिना जाता है। 
सबसे पहले 17वीं और 18वीं शताब्दी में यूरोपीय जनसंख्या राज्य के पश्चिम में मिसिसिपी नदी पर बसी, जो कि फ्रांसीसी कनाडाई उपनिवेशवादी थे। अमेरिकी क्रन्तिकारी युद्ध के पश्चात् संयुक्त राज्य की स्थापना हुई और अमेरिकी आबादकार 1810 के दशक में एपलाशियन पर्वतमाला को पार करके बसना शुरू हुए। शिकागो की 1830 के दशक में शिकागो नदी के तट पर स्थापना की गई जो कि दक्षिणी मिशिगन झील पर चुनिंदा प्राकृतिक बंदरगाहों में से एक है। जॉन डेयर के नए प्रकार के स्टील के हल के आविष्कार ने इलिनोइस के समृद्ध प्रेरी को दुनिया के सबसे अधिक उत्पादक पूर्ण और मूल्यवान खेतों में बदल दिया, जिसने जर्मनी और स्वीडन के नए आप्रवासी किसानों को आकर्षित किया।
इलिनोइस में रहने के दौरान तीन अमेरिकी राष्ट्रपतियों का निर्वाचिन हुआ है: अब्राहम लिंकन, युलीसेस सिंपसन ग्रांट, और बराक ओबामा। इसके अतिरिक्त रोनाल्ड रीगन, जिनका राजनीतिक कैरियर कैलिफोर्निया में स्थित था, इलिनोइस में पैदा और पले-बढ़े हुए एकमात्र अमेरिकी राष्ट्रपति है। अब इलिनोइस ने लिंकन को अपने आधिकारिक नारे, लैंड ऑफ़ लिंकन के साथ सम्मानित किया है जो कि 1954 से उसके लाइसेंस प्लेटों पर प्रदर्शित किया जा रहा है।
वासित प्रान्त

नाम का अर्थ

अरबी भाषा में 'वासित' का मतलब 'बीच' या 'मध्य' होता है। वासित दजला नदी में बग़दाद और बसरा के महत्वपूर्ण क्षेत्रों के बीच पड़ता है। यह कूफ़ा, बसरा और ईरान के अहवाज़ शहर के भी बीच में पड़ता है।

लोग

वासित प्रान्त दक्षिणी इराक़ में स्थित है, जहाँ शिया समुदाय का ज़ोर है। इस प्रान्त में भी शिया मुस्लिम अरब लोगों की भारी बहुसंख्या है।
सिंगरौली विधानसभा निर्वाचन क्षेत्र

See Also

सिंगरौली